Intervención política Asturies Nun Tien Rei
#000000
¡Asturianes, asturianos, antimonárquicos de cualisquier orixe y condición... bienveníos toos a esta Plaza de La Escandalera!
#000001
Dedíquense a crear esi vínculu porque, en rialidá, nun esiste. Asturies nun tien rei, Asturies nun tien princesa.
#000007
Una Fundación que pa intentar someter Asturies ingresa ca añu más de 5 millones y mediu d’euros.
#000008
Un gobiernu del PSOE-Unidas Podemos que sigue condergando y calteniendo ente rexes a cientos de políticos antifacistes, independentistes, comunistes y anarquistes, munchos d’ellos con graves malures y condergaos dalgunos a una caena perpetua tapecía. Por nun falar de cómu tán xorreciendo los mecanismos represivos, xubiendo’l sueldu un 20% a los cuerpos policiales, mentantu nun se contrata’l presonal mélicu necesariu nun andanciu, mentantu derrochen miles de millones n’armamentu militar, tanques y misiles.
#000010
Porque, en rialidá ellos saben y nosotros sabemos qu’Asturies nun ye súdita, el nuesu pueblu nin ye, nin quier ser vasallu de naide. Somos un Pueblu Trabayador con dinidá.
#000013
La mesma dinidá qu’amuesa la plantía del ALSA. Y la de Vauste. Y la de Vesuvius. Y la d’Alu Ibérica. Y la d’Alimerka. Y la Plataforma d’Ausiliares d’Aída a Domiciliu. La mesma dignidá qu’amuesen les paraes y paraos, los pensionistes, la xente que vive y trabaya en precario, los enfermos y enfermes desatendíes, la mocedá que se vio obligao a emigrar, los asesinaos anónimos de fueses y cunetes, les muyeres vítimes del patriarcáu, los discriminaos por razones de sexu, raza o idioma, los que caltienen l’Asturies de produción tradicional, los vecinos solitarios de los pueblos...
#000015
¡Éses sí! ¡Eses son les persones que-y dan dinidá y caltienen viva Asturies y arguyosu a esti Pueblu!
#000016
Un Pueblu que, comu’l nuesu, tien llarga tradición obrera, militante y revolucionaria nun va permanecer pasivu nestos tiempos.
#000017
Nun va aceutar les rempuestes conformistes, nin les reformistes, nin el collaboracionismu cómpliz de la socialdemocracia española.
#000018
Un Pueblu comu’l nuesu tien de xenerar una rempuesta potente, continuá y xunitaria, xunto colos demás pueblos trabayaores del Estáu, énte la monarquía y l’estáu autoritariu y represivu.
#000019
Toes elles son corporaciones multimillonaries que, amás d’arriquecese con hores interminables y precaries del nuesu trabayu pagáu con salarios míseres, evaden impuestos en paraísos fiscales qu’algamen más de 250.000 millones €. Son les rentes del trabayu les que caltienen el gastu l’Estáu y ésti, en cuanta tornalo en drechos sociales y sirvicios públicos pa la clas trabayaora, destínalo a istituciones comu la Monarquía o al rescate d’empreses y bancos, comu asocedió na cris de 2008.
#000021
Poro, dicimos... ¡ditaúra!, porque’n cuenta d’invertir en sanidá, educación, pensiones, residencies o otros sirvicios fundamentales que necesita la clas trabayaora, inviértese en caltener y salvar el capitalismu.
#000022
Con unos sirvicios públicos fuertes la cris sanitario nun prevocare tantes muertes y el caos que carecemos pola pésima xestión d’esti gobiernu, que nin siquier nesta cris apostó decidíamente por fortalecer lo público, a la escontra, sigue salvando a los mesmos que prevocaron esta situación d’anguañu. Porque la cris sanitario y l’andanciu nun tien componentes esternos, sinón intrínsecos a esti sistema qu’arrasa la ñatura cola perda la biodiversidá, sobroesplota la tierra cola agroindustria intensivo y mos ta condergando a la desapaición a curtiu plazu.
#000023
Asina ye que’l sistema políticu español nun-y sirve a Asturies, nun-y sirve a les trabayaores. La monarquía española, la so Costitución, el so Gobiernu, el so Congresu, el so Senáu, el so Estatutu d’Autonomía y la so Xunta Xeneral del “Principado” nun mos representen.
#000026
Yá lo dicía Francisco Morazán, xeneral y políticu hondureñu, a caballu ente los sieglos XVIII y XIX: “Pa desaniciar el mal de les naciones ye mester destruyir les monarquíes”. Nel Estáu español finar cola so monarquía ye acabar col réxime posfranquista ñacíu cola Costitución de 1978. Ye consiguir la xusta llibertá de los Pueblos y de la clas trabayaora.
#000029
Con esi oxetivu, col de destruyir la monarquía, símbolu y piedra clave del sistema capitalista que mos explota y oprime, facemos un llamáu a les asturianes y asturianos. Un llamáu pa organizase, pa comprometese, pa militar, pa nun callar, pa dar la cara... ente los usos y abusos d’esti sistema corrutu que mos esplota.
#000030
Nun ye posible tar quietos y callaos cuandu la ciudadanía d’a pie, toes y toos nosotros, tenemos la obligación de pagar tolos años a un rei cuasi 8 millones € pa que se mantenga. Ye dicir, que mos obliguen a da-y cuasi 600 salarios mínimos interprofesionales, 600 salarios. Más lo que la Casa Rial saca de tráficu d’influyencies, de publicidá, de comisiones, de fraudes fiscales... Pa que se mantenga, pa que mos diga qu’anque robe ye superior a nós, pa que tresmita’l poder por herencia, pa qu’adormeza y desactive respuestes sociales, pa que xustifique la esplotación capitalista y la desigualdá, pa que perpetúe la xerarquía social y l’imperiu militar. Pa que, en fin, mos fuercie a ser ciudadanes y ciudadanos sometíos a un réxime monárquicu y español.
#000032
Mentantu mos quede una gota sangre en circulación, nun mos permitiremos ser cómplices por silenciu o inación d’esti réxime esplotaor. La única igua ye dexar atrás esti réxime y costruyir un sistema que garantice una vida digna a tolos pueblos del Estáu. La igua nun pasa por votar ca cuatru años pa tener un recambiu de gobiernu que siga xestionando los intereses del capital, sinón por un cambiu d’Estáu frutu del desenrollu d’un procesu revolucionariu que lleve a la clas obrera a la toma’l poder políticu. P’algamar esa meta la movilización, la organización y la llucha consecuente nuna mesma direición son elementos imprescindibles.
#000033
Asturies tien trabayaores esplotaos, xente en paru, ciudadanes y ciudadanos con drechos amenorgaos, población con necesidaes básiques ensin cubrir, compatriotes emigraos a la fuercia, una identidá propia por reconocer, un proyeutu de llibertá por costruyir ente toes y toos.
#000035
Ye tiempu de xuntances. Ye tiempu de trabayar a comuña por desaniciar el mal que mos ataca comu Pueblu y comu clas trabayaora. Y pa eso, comu dixo Francisco Morazán, ye mester destruyir esta monarquía. Xuntes y xuntos. Con persistencia. Con atrevimientu. Con orixinalidá. Con puxu.
#000036
Sigamos xuníos nesti camín d’enfotos populares comunes y de lliberación.
#000037
¡Puxa la llucha de la clas obrera!
#000038
Propuestes escontra la precariedá pal futuro D'Asturies
#000045